7 जिलों में भारी बारिश की आशंका; पानी में फंसे 100 लोग, अब तक 7 की जान गई
Latest Video on Cyclone Biparjoy, Jaipur, Kota, Tonk, Bundi Weather (Aaj 19 June Ka Mausam Kaisa Rahega)   यहां ऑरेंज अलर्ट तो अजमेर, जयपुर भीलवाड़ा, चित्तौड़गढ़, झालावाड़, धौलपुर के लिए येलो अलर्ट जारी किया गया है।
बिपरजॉय तूफान के कारण राजस्थान में भारी बारिश का दौर जारी है। जयपुर मौसम केंद्र ने सोमवार को सवाई माधोपुर, बूंदी जिलों में भारी से अति भारी बारिश होने की आशंका जताते हुए रेड अलर्ट जारी किया है। वहीं कोटा, करौली, बारां, भीलवाड़ा और टोंक के लिए ऑरेंज अलर्ट जारी किया है।
जोधपुर में युवक डूबा
जोधपुर महामंदिर क्षेत्र स्थित बाउड़ी (एक तरह का कुआं) में डूबकर युवक की मौत हो गई। महामंदिर थाना की एसएचओ मुक्ता पारीख ने बताया कि सांसी बस्ती खोखरिया निवासी 20 वर्षीय श्रवण अपने दोस्तों के साथ सोमवार शाम करीब चार बजे आया था। उसने नहाने के लिए बावड़ी में छलांग लगाई थी। फिर बाहर नहीं आया। मौके पर सिविल डिफेंस की टीम बुलाई गई। करीब 5 घंटे की मशक्कत के बाद श्रवण का शव बरामद किया जा सका। श्रवण की 4 साल पहले ही शादी हुई थी। उसके 2 बच्चे हैं।
पाली, जालोर, बाड़मेर और सिरोही में बाढ़ के हालात
पिछले 24 घंटों में राज्य के कई जिलों में बारिश हुई। कई स्थानों पर 300 मिमी यानी 12 इंच तक बारिश रिकॉर्ड की गई। पाली, जालोर, बाड़मेर और सिरोही में तो बाढ़ जैसे हालात हैं। अब तक राज्य में बाढ़ और बारिश से 7 लोगों की मौत हो गई है।
मौसम केंद्र जयपुर के मुताबिक, 19 और 20 जून को बिपरजॉय का असर भरतपुर, कोटा संभाग में रहेगा। चक्रवात और कमजोर होकर डिप्रेशन से लो प्रेशर एरिया में कन्वर्ट होगा। चक्रवात अभी 10 किमी प्रति घंटा की स्पीड से नॉर्थ-ईस्ट दिशा की तरफ बढ़ रहा है।
जालोर में सबसे ज्यादा 18 इंच बारिश 
चक्रवात की वजह से सबसे ज्यादा बारिश जालोर में हुई। यहां 36 घंटे के दौरान (17 जून सुबह 8:30 बजे से 18 जून शाम 8:30 बजे तक) 456 मिमी यानी 18 इंच पानी गिरा। इसी तरह आहोर (जालोर) में 471, भीनमाल 217, रानीवाड़ा 322, चितलवाना 338, सांचौर 296, जसवंतपुरा 332, बागोडा में 310 और सायला में 411 मिमी बरसात रिकॉर्ड हुई। इस कारण जालोर में हालात बेकाबू हो गए। हजारों लोगों को NDRF-SDRF की मदद से सुरक्षित स्थानों पर ले जाया गया।
सिरोही जिले के आबूरोड में बारिश के बाद खड़ात अंडरपास में पानी भर गया। सोमवार दोपहर को अंबाजी से आबूरोड आ रही गुजरात रोडवेज की बस अंडरपास में भरे पानी के बीच बंद हो गई। इस दौरान बस में करीब 30 यात्री बैठे थे। बस के बंद होने पर ग्रामीणों ने ट्रैक्टर से अपने स्तर पर बस को बाहर निकालने का प्रयास किया। वे कामयाब नहीं हो सके। सूचना मिलने पर एसडीएम गोविंद सिंह भींचर मौके पर पहुंचे। इसके बाद क्रेन की मदद से बस को बाहर निकाला गया।
फोटोज में देखिए बिपरजॉय से बिगड़े हालात...
बारिश से जुड़े अपडेट्स
राजस्थान के दो बड़े बांध में आया पानी
20 से ज्यादा चक्रवात पिछले 12 साल में आए, लेकिन सबसे प्रभावशाली बिपरजॉय
बिपरजॉय को अरब सागर से आए अब तक के तूफानों में सबसे ज्यादा प्रभावशाली माना जा रहा है। ये लगातार 13 दिन एक्टिव रहा। इससे सबसे ज्यादा बारिश हुई। मौसम केन्द्र नई दिल्ली की रिपोर्ट के मुताबिक, साल 2011 से 2023 तक अरब सागर में 20 से ज्यादा चक्रवात आए हैं। इसमें सबसे ज्यादा प्रभावशाली और सबसे ज्यादा समय तक एक्टिव रहने वाला चक्रवात बिपरजॉय है।
6 जून को ये चक्रवात डिप्रेशन के रूप में अरब सागर में शुरू हुआ था, जो बाद में डीप डिप्रेशन, साइक्लोन स्टॉर्म, सीवियर साइक्लोन स्टॉर्म, वैरी सीवियर साइक्लोन स्टॉर्म, एक्ट्रीमली सीवियर साइक्लोन स्टॉर्म में कन्वर्ट हुआ। इससे पहले अक्टूबर 2018 में आया चक्रवात "लुबान' 10 दिन और अक्टूबर-नवंबर 2019 में आया चक्रवात "क्यार' 10 दिन तक एक्टिव रहा था।
ये भी पढ़ें
बिपरजॉय से राजस्थान में 4 मौत:7 जिलों में कल ऑरेंज अलर्ट, बांध-नहर टूटे, रेलवे ट्रैक बहा, मूसलाधार बारिश से बिगड़े हालात
अरब सागर से उठा चक्रवात 'बिपरजॉय' गुजरात के बाद राजस्थान में कहर बरपा रहा है। इसके असर से राज्य के कई इलाकों में 40 घंटे से बारिश जारी है, जिससे बाढ़ जैसे हालात बन गए हैं। बाड़मेर, सिरोही, बांसवाड़ा, उदयपुर, राजसमंद, पाली, अजमेर, कोटा सहित कई जिलों में तेज बारिश से जनजीवन अस्त-व्यस्त हो गया। इन जिलों के कुछ इलाकों में अब तक 10 से लेकर 13 इंच (एक फुट) तक बरसात हो चुकी है। (पूरी खबर पढ़ें)
राजस्थान में बांध-नहर टूटे, रेलवे ट्रैक बहा:बिपरजॉय ने बरपाया कहर; रातोंरात खाली कराया शहर, 3 जिलों में बाढ़, खतरा बरकरार
अरब सागर से उठा चक्रवात बिपरजॉय गुजरात के बाद राजस्थान में कहर बरपा रहा है। इसके असर से राज्य के कई इलाकों में पिछले 36 घंटों से भारी बारिश जारी है, जिससे बाढ़ जैसे हालात बन गए हैं। बाड़मेर, सिरोही, बांसवाड़ा, उदयपुर, राजसमंद, पाली, अजमेर, कोटा सहित कई जिलों में तेज बारिश से जनजीवन अस्त-व्यस्त हो गया। इन जिलों के कुछ इलाकों में अब तक 10 से लेकर 13 इंच (एक फुट) तक बरसात हो चुकी है। (पूरी खबर पढ़ें)
बाढ़ में नातिन को कंधे पर बिठाकर अस्पताल पहुंचाया:10 हजार लोग फंसे, नींद से जगे तो डूब चुका था शहर, छतों पर बैठकर बचाई जान
सांचौर, राजस्थान का वो इलाका है, जहां अरब सागर से उठे तूफान ने सबसे ज्यादा तबाही मचाई। करीब 36 घंटे तक लगातार इतनी बारिश हुई कि देखते ही देखते पूरा शहर डूब गया। नर्मदा लिफ्ट कैनाल की पाल और सुरावा बांध टूटने से सांचौर के 25 गांव उस पानी में समा गए।(पूरी खबर पढ़ें)